
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 578 

9 Απριλίου 2015 


ΑΠΟΦΑΣΕΙ Σ 

Αριθμι. ΔΔΠ0005159/586ΒΈΞ2015 
Απευθείας παραχώρηση, με αντάλλαγμα, του δικαιώ¬ 
ματος απλής χρήσης αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων πο¬ 
ταμών, στους Οργανισμούς Τοπικής Αυτοδιοίκησης 
(Ο.Τ.Α.) Α' Βαθμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (285 Α') «Αιγιαλός, πα¬ 
ραλία και άλλες διατάξεις» και ειδικότερα τις διατάξεις 
των άρθρων 2,13,15 και 31 αυτού, ως ισχύουν. 

2. Τις διατάξεις του άρθρου 30 και επομένων του Δ/ 
τος της 11/12-11-1929 (399 Α') «Περί Διοικήσεως Δημοσίων 
Κτημάτων». 

3. Τις διατάξεις του άρθρου 7 του Π.Δ. 23/27-1-2000 
(18 Α'). 

4. Τις υπ’ αριθμ. 1052758/1451/Β0010/10-4-2012, ΔΙΟβ 
1053970/1672ΕΞ2013/29-3-2013 και Δ10Β 1027032ΕΞ2014/ 
1033/11-2-2014 κοινές αποφάσεις των Υπουργών Οικονο¬ 
μικών και Εσωτερικών περί απευθείας παραχώρησης, με 
αντάλλαγμα, του δικαιώματος απλής χρήσης αιγιαλού, 
παραλίας, όχθης και παρόχθιας ζώνης μεγάλων λιμνών 
και πλεύσιμων ποταμών, στους Οργανισμούς Τοπικής 
Αυτοδιοίκησης Α' Βαθμού. 

5. Την 52/2005 Γνωμοδότηση του Α' τμήματος του 
Νομικού Συμβουλίου Του Κράτους. 

6. Τις διατάξεις του Π.Δ. 111/2014 (178 Α'/29-8-2014) 
«Οργανισμός του Υπουργείου Οικονομικών». 

7. Τις διατάξεις του Π.Δ. 25/2015 (21 Α'/27-1-2015) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

8. Την απόφαση Υ57/16-2-2015 (ΦΕΚ 256 τ.Β') περί δι¬ 
ορισμού της Βαλαβάνη Όλγας Νάντιας στη θέση της 
Αναπληρωτού Υπουργού Οικονομικών. 

9. Την υπ’ αριθμ. Δ6Α 1104503 ΕΞ/2011 (1670 Β') από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών περί 
«Έναρξης λειτουργίας της Γενικής Γραμματείας Δημό¬ 
σιας Περιουσίας». 


10. Την απόφαση 2/16056/004/5-3-2015 (ΦΕΚ 150, τ. 
ΥΟΔΔ) περί διορισμού του Δημητρίου Κλούρα στη θέση 
του μετακλητού Προϊσταμένου Γ ενικού Γ ραμματέα της 
Γ ενικής Γ ραμματείας Δημόσιας Περιουσίας του Υπουρ¬ 
γείου Οικονομικών. 

11. Τον Γενικό Κανονισμό Λιμένα όπως αυτός ισχύει. 

12. Την αριθμ. 646/2015 απόφαση του Συμβουλίου της 
Επικράτειας (Τμήμα Ε'). 

13. Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίας των 
κοινόχρηστων χώρων του αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών και καλύτερης αξιοποίησής τους. 

14.. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Παραχώρηση δικαιώματος απλής χρήσης 

Παραχωρείται απευθείας και με το αντάλλαγμα που 
ορίζεται στο άρθρο 6 της παρούσας στους Οργανισμούς 
Τοπικής Αυτοδιοίκησης (Ο.Τ.Α.) Α' Βαθμού της χώρας, το 
δικαίωμα της απλής χρήσης των κοινοχρήστων χώρων 
αιγιαλού, παραλίας, όχθης και παρόχθιας ζώνης μεγά¬ 
λων λιμνών και πλεύσιμων ποταμών, που βρίσκονται στα 
όρια της διοικητικής τους περιφέρειας. 

Το δικαίωμα αυτό μπορεί να μεταβιβαστεί ολικά ή 
μερικά από κάθε Ο.Τ.Α. Α' Βαθμού σε υφιστάμενη δημο¬ 
τική ανώνυμη εταιρία του άρθρου 266 του Ν. 3463/2006 
εφόσον περιλαμβάνεται στους σκοπούς της ή μετά από 
σχετική τροποποίηση του καταστατικού της, προκειμέ- 
νου να περιλαμβάνεται στους σκοπούς της η άσκηση 
των δραστηριοτήτων του άρθρου 2. 

Ειδικά για τις παραλίες και τις παρόχθιες ζώνες, το 
δικαίωμα απλής χρήσης παραχωρείται εφόσον έχει συ- 
ντελεσθεί η προβλεπόμενη από τις διατάξεις των παρ. 
2 και 3 του άρθρου 7 του Ν. 2971/2001 απαλλοτρίωση 
ή έχουν αυτές αποκτήσει τον κοινόχρηστο χαρακτήρα 
τους με άλλο τρόπο. 

Εγκρίνεται η περαιτέρω μεταβίβαση του δικαιώματος 
απλής χρήσης από τους ΟΤΑ Α' βαθμού προς τρίτους, 
με σύναψη σύμβασης μίσθωσης, έναντι ανταλλάγματος, 
για την άσκηση των δραστηριοτήτων του άρθρου 2 της 
παρούσας, με τους όρους και τις προϋποθέσεις που 
τίθενται στα επόμενα άρθρα. 

Αρθρο 2 

Σκοπός παραχώρησης 

Η παραχώρηση του προηγούμενου άρθρου γίνεται 
αποκλειστικά για την άσκηση δραστηριοτήτων που 
εξυπηρετούν τους λουσμένους ή την αναψυχή του κοι¬ 
νού (όπως εκμίσθωση θαλασσίων μέσων αναψυχής, σετ 
ομπρελών με ξαπλώστρες ή καθίσματα με ή χωρίς τρα¬ 
πεζάκι, λειτουργία τροχήλατου -αυτοκινούμενου ή μη- 
αναψυκτηρίου). Η άσκηση άλλης δραστηριότητας όπως 
η τοποθέτηση τραπεζοκαθισμάτων από επιχειρήσεις 
υγειονομικού ενδιαφέροντος επιφέρει τις κυρώσεις του 
άρθρου 13 της παρούσας και της εκάστοτε ισχύουσας 
νομοθεσίας για τον αιγιαλό και την παραλία, την όχθη 
και την παρόχθια ζώνη μεγάλων λιμνών και πλεύσιμων 
ποταμών. 

Άρθρο 3 

Χρόνος παραχώρησης -Έναρξη ισχύος 
Η παραχώρηση του άρθρου 1 αρχίζει από τη δημο¬ 
σίευση της παρούσας απόφασης στην Εφημερίδα της 
Κυβερνήσεως και ισχύει μέχρι 31-3-2017. 

Αρθρο 4 

Εξαιρούμενοι από την παραχώρηση χώροι 
Εξαιρούνται από την παραχώρηση του άρθρου 1 οι 
κοινόχρηστοι χώροι: 

α. Όταν η διαχείρισή τους ανήκει σε άλλους φορείς 
πλην του Υπουργείου Οικονομικών (Λιμενικά Ταμεία, 
Οργανισμούς Λιμένων, Ε.Τ.Α.Δ. Α.Ε. κ.λ.). 

β. Όταν υφίστανται νόμιμες παραχωρήσεις βάσει των 
διατάξεων του άρθρου 14 του Ν. 2971/2001 σε εμπορικές 
επιχειρήσεις που εκμεταλλεύονται χύδην φορτία, σε βι¬ 
ομηχανικές, βιοτεχνικές, ξενοδοχειακές, μεταλλευτικές, 
λατομικές, αλιευτικές επιχειρήσεις και υδατοκαλλιέρ¬ 
γειες, είτε βάσει ενοχικής σχέσης αυτών με το Δημόσιο 
είτε βάσει μονομερούς πράξεως του Δημοσίου. 

γ. Όταν επ’ αυτών υπάρχουν εγκαταστάσεις που εξυ¬ 
πηρετούν σκοπούς Εθνικής Αμυνας και Ασφάλειας ή έχει 
ανασταλεί ο κοινόχρηστος χαρακτήρας τους. 

δ. Όταν έχουν εκτελεσθεί στους ανωτέρω κοινόχρη¬ 
στους χώρους έργα άνευ αδείας του Ν. 2971/2001 ή καθ’ 
υπέρβαση αυτής. 

ε. Όταν οι γεωμορφολογικές συνθήκες δεν το επι¬ 
τρέπουν (π.χ. βραχώδεις - απόκρημνες ακτές) ή τίθεται 
θέμα ασφάλειας και υγείας των λουσμένων. 

στ. Όταν το εύρος του αιγιαλού ή της όχθης είναι μι¬ 
κρότερο των έξι (6) μέτρων, με εξαίρεση την περίπτωση 
της παρ.(α), του άρθρου 9, της παρούσας απόφασης. 

Αρθρο 5 

Παραχώρηση απλής χρήσης αιγιαλού, 
παραλίας, όχθης και παρόχθιας ζώνης, 
μεγάλων λιμνών και πλεύσιμων ποταμών 
που τελούν καθεστώς ειδικής προστασίας 
Για την παραχώρηση του δικαιώματος απλής χρή¬ 
σης χώρων αιγιαλού, παραλίας, όχθης και παρόχθιας 
ζώνης, μεγάλων λιμνών και πλεύσιμων ποταμών που 
τελούν υπό καθεστώς ειδικής προστασίας (κηρυγμέ¬ 
νοι αρχαιολογικοί χώροι, μνημεία και ιστορικοί τόποι, 
προστατευόμενες περιοχές και ευπαθή οικοσυστήματα 
κ.τ.λ.) εφαρμόζονται οι ειδικές διατάξεις που διέπουν το 
καθεστώς αυτών και παραχωρούνται κατόπιν σύμφωνης 
γνώμης των αρμοδίων κατά περίπτωση Υπουργών. 


Αρθρο 6 
Αντάλλαγμα 

Η παραχώρηση του άρθρου 1 γίνεται έναντι ανταλ¬ 
λάγματος το οποίο ορίζεται σε ποσοστό 30% επί των 
ακαθαρίστων εσόδων που πραγματοποιεί ο οικείος 
φορέας του ίδιου άρθρου από την άσκηση των δρα¬ 
στηριοτήτων του άρθρου 2 της παρούσας απόφασης 
στους κοινόχρηστους χώρους. 

Για το σκοπό είσπραξης του ανταλλάγματος στην 
περίπτωση που οι ίδιοι οι ΟΤΑ Α' βαθμού χρησιμοποιούν 
τους κοινόχρηστους χώρους, κοινοποιούν τους απολο¬ 
γισμούς τους εντός ενός μηνός από την έγκριση τους 
στο Αυτοτελές Γ ραφείο Δημόσιας Περιουσίας. 

Σε περίπτωση που το εν λόγω δικαίωμα έχει μεταβι¬ 
βαστεί σε υφιστάμενη δημοτική ανώνυμη εταιρία του 
άρθρου 266 του Ν. 3463/2006, στο οικείο Αυτοτελές 
Γραφείο Δημόσιας Περιουσίας κοινοποιείται ο ισολο¬ 
γισμός της εταιρίας αυτής. 

Η Περιφερειακή Διεύθυνση Δημόσιας Περιουσίας ή ο 
εξουσιοδοτημένος από τον Προϊστάμενο της Περιφερει¬ 
ακής Διεύθυνσης, υπάλληλος του Αυτοτελούς Γ ραφείου 
Δημόσιας Περιουσίας στη συνέχεια φροντίζει άμεσα 
για την σύνταξη σχετικού Χρηματικού καταλόγου με 
τα ποσά του ανταλλάγματος και τον αποστέλλει για 
βεβαίωση στην αρμόδια Δημόσια Οικονομική Υπηρεσία 
(Δ.Ο.Υ.). 

Σε περίπτωση μη συμμόρφωσης με την παραπάνω 
υποχρέωση, η Περιφερειακή Διεύθυνση Δημόσιας Πε¬ 
ριουσίας με εισήγηση του Αυτοτελούς Γ ραφείου Δημό¬ 
σιας Περιουσίας, θέτει σε εφαρμογή τις διατάξεις του 
εδαφίου β', του άρθρου 13 της παρούσας. 

Εφόσον το δικαίωμα έχει μεταβιβαστεί από τους ΟΤΑ 
Α' βαθμού σε τρίτους, το αντάλλαγμα ορίζεται σε πο¬ 
σοστό 30% επί του συμφωνηθέντος μισθώματος, το 
οποίο καταβάλλεται από τους τρίτους με τη διαδικασία 
που ορίζεται στο άρθρο 10 της παρούσας απόφασης. 

Για την μεταβίβαση του δικαιώματος παραχώρησης 
της απλής χρήσης των κοινοχρήστων χώρων αιγιαλού, 
παραλίας, όχθης και παρόχθιας ζώνης μεγάλων λιμνών 
και πλεύσιμων ποταμών από Ο.Τ.Α. Α' βαθμού σε ανώ¬ 
νυμη εταιρεία του άρθρου 266 του Ν. 3463/2006 (άρθρο 

1 της παρούσας), απαγορεύεται η καταβολή οποιουδή- 
ποτε ανταλλάγματος προς τον Ο.Τ.Α. Α' βαθμού. 

Αρθρο 7 

Υποχρεώσεις Ο.Τ.Α. Α' Βαθμού. 

Απαγορεύεται οποιαδήποτε επέμβαση που αλλοιώνει 
τη φυσική μορφολογία και τα βιοτικά στοιχεία των χώ¬ 
ρων αιγιαλού, παραλίας, όχθης και παρόχθιας ζώνης, 
μεγάλων λιμνών και πλεύσιμων ποταμών καθώς και τον 
κοινόχρηστο χαρακτήρα αυτών. 

Λαμβανομένων υπόψη των διατάξεων των άρθρων 

2 και 13 του Ν. 2971/2001, επιτρέπονται, αποκλειστικά 
προς διευκόλυνση της πρόσβασης και κυκλοφορίας 
των λουσμένων και για την ασφάλεια αυτών κατά την 
παραμονή τους εντός των προαναφερθέντων κοινοχρή¬ 
στων χώρων, κατασκευές μη μόνιμου χαρακτήρα που 
περιοριστικά προβλέπονται στο συνημμένο ΠΑΡΑΡΤΗΜΑ 
«ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ - ΔΙΑΜΟΡ¬ 
ΦΩΣΕΩΝ ΓΙΑ ΑΠΛΗ ΧΡΗΣΗ ΕΝΤΟΣ ΑΙΓΙΑΛΟΥ ΠΑΡΑ¬ 
ΛΙΑΣ - ΠΕΡΙΟΡΙΣΜΟΙ - ΣΥΣΤΑΣΕΙΣ» το οποίο αποτελεί 
αναπόσπαστο μέρος της παρούσας. 

Οι Ο.Τ.Α. Α' βαθμού έχουν την υποχρέωση να μερι¬ 
μνούν για τον καθημερινό καθαρισμό των κοινοχρήστων 
χώρων, την τοποθέτηση καλαίσθητων δοχείων απορ¬ 
ριμμάτων και γενικά για την εξασφάλιση της καθαριό¬ 
τητας και της αισθητικής του χώρου της ακτής και του 
περιβάλλοντος χώρου. 

Σε περίπτωση λουτρικής εγκατάστασης, κατά την 
έννοια του άρθρου 1 περίπτωση β' του Π.Δ. 23/2000 
(18 Α'), οι Ο.Τ.Α. Α' βαθμού υποχρεούνται να τηρούν τα 
οριζόμενα στις διατάξεις του άρθρου 7 του ως άνω Π.Δ. 
για πρόσληψη ναυαγοσώστων, τοποθέτηση κατάλληλων 
παρατηρητηρίων ναυαγοσώστων και γενικώς για τη 
λήψη μέτρων προστασίας και ασφάλειας των λουσμέ¬ 
νων, των εργαζομένων και όσων γενικά κινούνται στους 
χώρους αυτούς. 

Οι Ο.Τ.Α. Α' βαθμού, μέσω των εντεταλμένων οργά¬ 
νων τους έχουν υποχρέωση, σε κάθε περίπτωση που 
διαπιστώνουν καταπατήσεις ή αυθαίρετες επεμβάσεις 
επί των κοινοχρήστων χώρων, να ενημερώνουν άμεσα 
τα κατά τόπους αρμόδια Αυτοτελή Γραφεία Δημόσιας 
Περιουσίας προκειμένου να εισηγηθούν στην Περιφε¬ 
ρειακή Διεύθυνση Δημόσιας Περιουσίας για τη λήψη 
μέτρων προστασίας, σύμφωνα με τα προβλεπόμενα 
στην κείμενη νομοθεσία. 

Σε περίπτωση μεταβίβασης του δικαιώματος παρα¬ 
χώρησης της απλής χρήσης των κοινοχρήστων χώρων 
από Ο.Τ.Α. Α' βαθμού σε επιχείρηση του άρθρου 1 της 
παρούσας ή τρίτο αυτοί καθίστανται συνυπεύθυνοι στις 
ανωτέρω υποχρεώσεις. 

Η συμβατικά οριζόμενη διάρκεια της μίσθωσης δεν 
μπορεί να υπερβαίνει τα χρονικά όρια ισχύος της πα¬ 
ρούσας απόφασης. 

Άρθρο 8 

Έγκριση της περαιτέρω μεταβίβασης 
του δικαιώματος παραχώρησης 
από τους Ο.Τ.Α. Α' βαθμού προς τρίτους 

Οι τρίτοι στους οποίους μεταβιβάζεται το δικαίωμα 
απλής χρήσης δυνάμει σύμβασης μίσθωσης με τους 
Ο.Τ.Α. Α' βαθμού υπόκεινται στις υποχρεώσεις αυτών. 

Με την επιφύλαξη των ειδικότερων διατάξεων της 
παρούσας, για τη μεταβίβαση του δικαιώματος απλής 
χρήσης αιγιαλού από τους Ο.Τ.Α. Α' βαθμού σε τρίτους 
(κατόπιν δημοπρασίας), εφαρμόζεται η κείμενη νομο¬ 
θεσία περί εκμίσθωσης δημόσιων ακινήτων (άρθρο 13 
του Ν. 2971/2001). 

Απαγορεύεται η καθ’ οιονδήποτε τρόπο περαιτέρω 
υπεκμίσθωση των κοινοχρήστων χώρων από τους μι¬ 
σθωτές. 

Ο μισθωτής οφείλει να παραδώσει τους κοινόχρη¬ 
στους χώρους στην αρχική τους κατάσταση μετά τη 
λήξη, με οποιοδήποτε τρόπο, της μισθωτικής σχέσης, 
εφόσον δεν έχει συναφθεί νέα. 

Άρθρο 9 

Προϋποθέσεις μεταβίβασης του δικαιώματος απλής 
χρήσης από τους Ο.Τ.Α. Α' Βαθμού προς τρίτους 

Με την επιφύλαξη των διατάξεων των παρ. 2 και 4 του 
άρθρου 13 του Ν. 2971/2001, η μεταβίβαση του δικαιώ¬ 
ματος απλής χρήσης από τους Ο.Τ.Α Α' Βαθμού προς 
τρίτους, διενεργείται υπό τους ακόλουθους όρους και 
προϋποθέσεις: 

α) Στους έχοντες δικαίωμα να αιτηθούν την παραχώ¬ 
ρηση άνευ δημοπρασίας σύμφωνα με την παρ. 4 του 


άρθρου 13 του Ν. 2971/2001 η δυνατότητα απευθείας 
παραχώρησης παρέχεται κατά προτεραιότητα έναντι 
οποιουδήποτε άλλου σε αυτούς που ασκούν δραστηρι¬ 
ότητα σε όμορες ξενοδοχειακές εν γένει επιχειρήσεις, 
κάμπινγκ ή κέντρα αναψυχής, ακόμα και των φορέων 
του άρθρου 1, για τον έμπροσθεν της άσκησης της 
δραστηριότητάς τους κοινόχρηστο χώρο. Έμπροσθεν 
χώρος νοείται ο χώρος που προκύπτει από την προ¬ 
βολή του μήκους της πρόσοψης της επιχείρησης επί 
της ακτογραμμής. 

β) Η μέγιστη κάλυψη χρήσης δεν υπερβαίνει το 50% 
του παραχωρούμενου χώρου, προκειμένου να υπάρχουν 
οριζόντιοι και κάθετοι διάδρομοι τουλάχιστον ενός (1) 
μέτρου και ελεύθερη λωρίδα κατά μήκος της ακτής, 
πλάτους τουλάχιστον πέντε (5) μέτρων, από την ακτο¬ 
γραμμή για την ελεύθερη κίνηση των λουσμένων και 
την αποφυγή ατυχημάτων. 

γ) Οι περιορισμοί της παρ. 3 του άρθρου 13 του 
Ν. 2971/2001 ισχύουν μόνο για τις κατόπιν δημοπρασίας 
μισθώσεις. Ο περιορισμός των 100 μέτρων ισχύει και για 
τις περιπτώσεις που η απλή χρήση ασκείται από τους 
ίδιους τους Ο.Τ.Α. Α' βαθμού ή τις δημοτικές ανώνυμες 
εταιρείες του άρθρου 266 του Ν. 3463/2006. Ο περιορι¬ 
σμός των 500 τ.μ. ισχύει και για όσα κέντρα αναψυχής 
και κάμπινγκ έχουν το δικαίωμα να αιτηθούν την πα¬ 
ραχώρηση απλής χρήσης άνευ δημοπρασίας σύμφωνα 
με την παράγραφο 4 του άρθρου 13 του Ν. 2971/2001. 

δ) Για την εκμίσθωση κοινόχρηστων χώρων για τα 
θαλάσσια σπορ ισχύουν οι όροι και οι περιορισμοί του 
Γενικού Κανονισμού Λιμένα και των οριζομένων στο 
συνημμένο παράρτημα τεχνικών προδιαγραφών της 
παρούσας κοινής υπουργικής απόφασης. 

ε) Να μην υποβαθμίζεται το περιβάλλον από την άσκη¬ 
ση της δραστηριότητας. 

Άρθρο 10 

Διαδικασία και όροι μεταβίβασης 
του δικαιώματος απλής χρήσης προς τρίτους 
Η μεταβίβαση του δικαιώματος απλής χρήσης από 
τους ΟΤΑ Α' βαθμού προς τρίτους διενεργείται απο¬ 
κλειστικά και μόνο με τη σύναψη έγγραφης σύμβασης 
μίσθωσης. Το μισθωτήριο συμβόλαιο συντάσσεται σε 
τρία (3) αντίγραφα που υπογράφονται από τα συμβαλ¬ 
λόμενα μέρη, αφού καταβληθεί εφάπαξ από το μισθωτή 
ποσοστό 30 % επί του συνολικού μισθώματος υπέρ του 
Ελληνικού Δημοσίου. 

Στο μισθωτήριο συμβόλαιο προσδιορίζονται σαφώς τα 
στοιχεία του μισθωτή, η διάρκεια της μίσθωσης, η θέση 
με συντεταγμένες και το εμβαδόν του κοινοχρήστου 
χώρου που παραχωρείται, η ιδιότητα του (αιγιαλός, 
παραλία κτλ), το είδος της χρήσης και το καταβλητέο 
αντάλλαγμα. Ο χώρος αυτός αποτυπώνεται με επιμέλεια 
του Δήμου και χωρίς καμία οικονομική επιβάρυνση του 
αντισυμβαλλομένου, σε επισυναπτόμενο στο μισθωτή¬ 
ριο: 1)σε υπόβαθρο ορθοφωτοχάρτη του άρθρου 11 του 
Ν. 4281/2014, όπου δεν υφίσταται καθορισμένος αιγιαλός, 
2) σε υπόβαθρο ορθοφωτοχάρτη από την εφαρμογή 
«ΟΡΕΝ» της ΕΚΧΑ ΑΕ., 3) σε απόσπασμα του τοπογρα- 
φικού διαγράμματος καθορισμού, όπου αυτός υφίσταται. 

Το μισθωτικό αντάλλαγμα προσδιορίζεται σύμφωνα 
με τα οριζόμενα στην παράγραφο 4 του άρθρου 13 του 
Ν. 2971/2001. Απαγορεύεται ο καθορισμός ανταλλάγμα¬ 
τος με βάση τα τεμάχια των ομπρελών και των κάθισμά- 

των, όπως και ο συμψηφισμός του ανταλλάγματος με 
την οποιαδήποτε παροχή υπηρεσιών από τον μισθωτή 
προς τον Ο.Τ.Α. Α' βαθμού. 

Στις περιπτώσεις μεταβίβασης του δικαιώματος απλής 
χρήσης χωρίς δημοπρασία, ακολουθείται η εξής διαδι¬ 
κασία: το αργότερο εντός 7 εργάσιμων ημερών από την 
υποβολή της αίτησης του ενδιαφερομένου, ο οικείος Δή¬ 
μος αποστέλλει εγγράφως με κάθε πρόσφορο μέσο (π.χ. 
τηλεομοιοτυπία, θ-πιαίΙ κτλ) στην αρμόδια Περιφερειακή 
Δ/νση ή στο αρμόδιο Αυτ/λες Γραφείο Δημ. Περιουσίας, 
αντίγραφο σχεδίου του προς υπογραφή μισθωτηρίου 
συνοδευόμενου από το υπόβαθρο ή το απόσπασμα του 
εδαφίου 2, της παραγράφου β', του παρόντος άρθρου. 

Ο προϊστάμενος της Περιφερειακής Διεύθυνσης Δη¬ 
μόσιας Περιουσίας, ή ο εξουσιοδοτημένος από αυτόν 
υπάλληλος του Αυτοτελούς Γ ραφείου Δημόσιας Περι¬ 
ουσίας υποχρεούται να ενημερώσει εντός 12 εργάσιμων 
ημερών από τη λήψη του σχεδίου, τον οικείο Δήμο εγ- 
γράφως με κάθε πρόσφορο μέσο (π.χ. τηλεομοιοτυπία, 
θ-πιαίΙ κτλ), εάν συμφωνεί με το περιεχόμενο του μισθω¬ 
τηρίου. Παρερχομένης άπρακτης της ανωτέρω προθε¬ 
σμίας, τεκμαίρεται η σύμφωνη γνώμη του Προϊσταμένου 
της Περιφερειακής Διεύθυνσης Δημόσιας Περιουσίας ή 
του εξουσιοδοτημένου από αυτόν υπαλλήλου του Αυ¬ 
τοτελούς Γ ραφείου Δημόσιας Περιουσίας. 

Αν ο Προϊστάμενος της Περιφερειακής Διεύθυνσης 
Δημόσιας Περιουσίας ή ο εξουσιοδοτημένος υπάλλη¬ 
λος του Αυτοτελούς Γραφείου Δημόσιας Περιουσίας, 
διαπιστώσει ότι δεν πληρούνται οι προϋποθέσεις της 
κείμενης νομοθεσίας περί αιγιαλού και της παρούσας 
απόφασης, υποδεικνύει στον οικείο Δήμο είτε να από- 
σχει από τη σύναψη της μίσθωσης, εφόσον δεν είναι 
δυνατή η μίσθωση του συγκεκριμένου κοινόχρηστου 
χώρου, είτε να προβεί στην αναπροσαρμογή οποιου- 
δήποτε όρου της μισθωτικής σύμβασης, που κρίνει ότι 
αντίκειται στις ανωτέρω διατάξεις, συμπεριλαμβανομέ- 
νης της αναπροσαρμογής του ορισθέντος μισθώματος, 
εφόσον αυτό είναι χαμηλότερο ή υψηλότερο από εκείνο 
που ανταποκρίνεται στις μισθωτικές αξίες της περιοχής. 

Το έγγραφο με το οποίο εκφράζεται η σύμφωνη γνώ¬ 
μη του Προϊσταμένου της Περιφερειακής Διεύθυνσης 
Δημόσιας Περιουσίας ή του εξουσιοδοτημένου υπαλλή¬ 
λου του Αυτοτελούς Γ ραφείου Δημόσιας Περιουσίας, ή 
τυχόν υποδείξεις αυτού κατά τα ανωτέρω, συνοδευόμε- 
νο από οίκοθεν σημείωμα του σχετικά με το ύψος του 
προς καταβολή από τον μισθωτή υπέρ του Δημοσίου 
ποσοστού 30 % επί του τελικού μισθώματος, προσαρ- 
τάται στο οριστικό μισθωτήριο συμβόλαιο. 

Σε περίπτωση που η σύμφωνη γνώμη τεκμαίρεται 
λόγω παρέλευσης της προθεσμίας των 12 εργάσιμων 
ημερών, το ανωτέρω οίκοθεν σημείωμα αποστέλλεται 
στον Δήμο από τον Προϊστάμενο της Περιφερειακής 
Διεύθυνσης Δημόσιας Περιουσίας ή από τον εξουσιοδο¬ 
τημένο υπάλληλο του Αυτοτελούς Γ ραφείου Δημόσιας 
Περιουσίας εντός των επόμενων δύο ημερολογιακών 
ημερών που έπονται της λήξης της προθεσμίας αυτής. 

Ο οικείος Δήμος επί ποινή ακυρότητας της μισθωτι¬ 
κής σύμβασης, οφείλει να ενσωματώσει στο οριστικό 
σχέδιο αυτής, τις υποδεικνυόμενες τροποποιήσεις του 
Προϊσταμένου της Περιφερειακής Διεύθυνσης Δημόσιας 
Περιουσίας ή του εξουσιοδοτημένου υπαλλήλου του 
Αυτοτελούς Γ ραφείου Δημόσιας Περιουσίας, καθώς και 
τον αριθμό διπλοτύπου είσπραξης του ποσοστού υπέρ 
του Δημοσίου. 


Το οριστικό σχέδιο του μισθωτηρίου συμβολαίου 
υπογεγραμμένο από τον οικείο Δήμο και τον μισθωτή, 
αποστέλλεται στον Προϊστάμενο της Περιφερειακής 
Διεύθυνσης Δημόσιας Περιουσίας ή στον εξουσιοδο¬ 
τημένο υπάλληλο του Αυτοτελούς Γ ραφείου Δημόσιας 
Περιουσίας σε τρία (3) αντίγραφα, προς προσυπογραφή 
από αυτόν, συνοδευόμενα από το πρωτότυπο διπλότυπο 
είσπραξης για την απόδειξη καταβολής του οφειλόμε- 
νου ποσού υπέρ του Δημοσίου, στην αρμόδια Δ.Ο.Υ.. 

Στις περιπτώσεις μεταβίβασης του δικαιώματος απλής 
χρήσης με δημοπρασία, ακολουθείται η εξής διαδικασία: 

Το αργότερο εντός 7 εργάσιμων ημερών πριν την 
κατά νόμο δημοσίευση της προκήρυξης της Δημοπρα¬ 
σίας, ο οικείος Δήμος αποστέλλει εγγράφως με κάθε 
πρόσφορο μέσο (π.χ. τηλεομοιοτυπία, θ-πιβίΙ κτλ) στην 
αρμόδια Περιφερειακή Δ/νση Δημόσιας Περιουσίας ή 
στο αρμόδιο Αυτοτελές Γ ραφείο Δημόσιας Περιουσίας 
αντίγραφο σχεδίου της προκήρυξης της Δημοπρασίας, 
με τη θέση με τις συντεταγμένες και το εμβαδόν του 
κοινοχρήστου χώρου που παραχωρείται, την ιδιότητα 
του, το είδος της χρήσης και το όριο πρώτης προσφο¬ 
ράς συνοδευόμενο από το υπόβαθρο ή το απόσπασμα 
του εδαφίου β' της παραγράφου β' του παρόντος άρ¬ 
θρου. 

Ο Προϊστάμενος της Περιφερειακής Δ/νσης Δημόσιας 
Περιουσίας ή ο εξουσιοδοτημένος υπάλληλος του Αυ¬ 
τοτελούς Γ ραφείου Δημόσιας Περιουσίας υποχρεούται 
να ενημερώσει εντός 12 εργάσιμων ημερών από τη λήψη 
της προκήρυξης τον οικείο Δήμο εγγράφως με κάθε 
πρόσφορο μέσο (π.χ. τηλεομοιοτυπία, 8-πΐ3ίΙ κτλ.) εάν το 
περιεχόμενο της προκήρυξης συμφωνεί με την κείμενη 
νομοθεσία περί αιγιαλού και της παρούσας απόφασης. 
Παρερχομένης άπρακτης της ανωτέρω προθεσμίας, 
τεκμαίρεται η σύμφωνη γνώμη του Προϊσταμένου της 
Περιφερειακής Διεύθυνσης Δημόσιας Περιουσίας ή του 
εξουσιοδοτημένου υπάλληλου του Αυτοτελούς Γ ραφεί¬ 
ου Δημόσιας Περιουσίας, ως προς το περιεχόμενο της 
προκήρυξης. 

Αν ο Προϊστάμενος ή ο εξουσιοδοτημένος υπάλληλος 
του Αυτοτελούς Γ ραφείου Δημόσιας Περιουσίας διαπι¬ 
στώσει ότι δεν πληρούνται οι προϋποθέσεις της κείμε¬ 
νης νομοθεσίας περί αιγιαλού και της παρούσας απόφα¬ 
σης υποδεικνύει στον οικείο Ο.Τ.Α. είτε να απόσχει από 
τη διενέργεια δημοπρασίας, εφόσον δεν είναι δυνατή η 
μίσθωση του συγκεκριμένου κοινόχρηστου χώρου, είτε 
να προβεί στην αναπροσαρμογή οποιουδήποτε όρου 
της προκήρυξης, που κρίνει ότι αντίκειται στις ανωτέρω 
διατάξεις, συμπεριλαμβανομένης της αναπροσαρμογής 
της τιμής εκκίνησης, εφόσον αυτή είναι χαμηλότερη ή 
υψηλότερη από εκείνη που ανταποκρίνεται στις μισθω¬ 
τικές αξίες της περιοχής. 

Μετά την ολοκλήρωση της διαδικασίας της δημοπρα¬ 
σίας, ο Δήμος ενημερώνει με κάθε πρόσφορο μέσο την 
αρμόδια Περιφερειακή Δ/νση Δημόσιας Περιουσίας ή το 
αρμόδιο Αυτοτελές Γ ραφείο Δημόσιας Περιουσίας, για 
το ύψος του τελικώς επιτευχθέντος μισθώματος και τα 
στοιχεία του πλειοδότη, προκειμένου αυτός να εκδώσει 
και να του αποστείλει με κάθε πρόσφορο μέσο, οίκοθεν 
σημείωμα του σχετικά με το ύψος του προς καταβολή 
από τον μισθωτή υπέρ του Δημοσίου ποσοστού 30% 
επί του μισθώματος. 

Στη συνέχεια, ο Δήμος αποστέλλει στην οικεία Περι¬ 
φερειακή Δ/νση Δημόσιας Περιουσίας / Αυτ/λές Γρα- 

φείο Δημόσιας Περιουσίας αντίγραφο του Πρακτικού 
Κατακύρωσης της Δημοπρασίας και το συναφθέν, σε 
εκτέλεση του Πρακτικού, μισθωτήριο συμβόλαιο και τον 
πλειοδότη, σε τρία (3) αντίγραφα προς προσυπογραφή 
αυτών από τον Προϊστάμενο της Περιφερειακής Διεύ¬ 
θυνσης Δημόσιας Περιουσίας ή τον εξουσιοδοτημένο 
υπάλληλο του Αυτοτελούς Γραφείου Δημόσιας Περιου¬ 
σίας, συνοδευόμενα από το πρωτότυπο διπλότυπο εί¬ 
σπραξης για την απόδειξη καταβολής του οφειλόμενου 
ποσοστού υπέρ του Δημοσίου. Στο μισθωτήριο συμβό¬ 
λαιο πρέπει να έχουν ενσωματωθεί, επί ποινή ακυρότη¬ 
τας της μισθωτικής σύμβασης, οι τυχόν υποδείξεις του 
Προϊσταμένου ή του εξουσιοδοτημένου υπαλλήλου του 
Αυτοτελούς Γ ραφείου Δημόσιας Περιουσίας, σύμφωνα 
με τα προαναφερθέντα καθώς και να αναγράφεται, επί 
ποινή ακυρότητας της σύμβασης, ο αριθμός του διπλό¬ 
τυπου είσπραξης του ποσοστού υπέρ του Δημοσίου. 

Τόσο στην περίπτωση της απευθείας παραχώρησης, 
όσο και στην περίπτωση της δημοπρασίας, μόνο μετά 
την υπογραφή του μισθωτηρίου συμβολαίου μεταξύ του 
Δήμου και του μισθωτή και την προσυπογραφή του από 
τον Προϊστάμενο της Περιφερειακής Διεύθυνσης Δημό¬ 
σιας Περιουσίας ή τον εξουσιοδοτημένο υπάλληλο του 
Αυτοτελούς Γ ραφείου Δημόσιας Περιουσίας, ο μισθωτής 
έχει δικαίωμα να εγκατασταθεί στον παραχωρούμενο 
κοινόχρηστο χώρο. 

Σε περίπτωση μη τελικής συνυπογραφής του μισθω¬ 
τηρίου από τον Προϊστάμενο της Περιφερειακής Διεύ¬ 
θυνσης Δημόσιας Περιουσίας ή τον εξουσιοδοτημένο 
υπάλληλο του Αυτοτελούς Γ ραφείου Δημόσιας Περιου¬ 
σίας, λόγω μη τήρησης των υποδειχθεισών από αυτόν 
τροποποιήσεων ή μη συναποστολής μαζί με τα τρία (3) 
αντίγραφα της μισθωτικής σύμβασης του πρωτότυπου 
διπλότυπου είσπραξης, το μισθωτήριο συμβόλαιο είναι 
άκυρο και ο μισθωτής υποχρεούται να αποχωρήσει από 
τον κοινόχρηστο χώρο, χωρίς καμία αξίωση αποζημίω¬ 
σης έναντι του Δημοσίου. 

Σε περίπτωση μη συμμόρφωσης επί των ανωτέρω, οι 
αρμόδιες Περιφερειακές Δ/νσεις Δημόσιας Περιουσίας 
ή τα Αυτοτελή Γ ραφεία Δημόσιας Περιουσίας υποχρε- 
ούνται να προβούν σε αυτοψία και οι Περιφερειακές 
Δ/νσεις Δημόσιας Περιουσίας να λαμβάνουν άμεσα τα 
προβλεπόμενα από την κείμενη νομοθεσία μέτρα προ¬ 
στασίας της κοινόχρηστης Δημόσιας Περιουσίας. 

Οι Περιφερειακές Δ/νσεις Δημόσιας Περιουσίας τη¬ 
ρούν αρχείο στο οποίο θα καταγράφεται το σύνολο 
των εκμισθούμενων στην περιοχή αρμοδιότητας τους 
κοινόχρηστων χώρων, βάσει των προσκομιζόμενων μι¬ 
σθωτηρίων συμβολαίων από το Αυτοτελές Γραφείο 
Δημόσιας Περιουσίας και των συνοδευόντων αυτά ορ- 
θοφωτοχαρτών και λοιπών στοιχείων, ενώ το φυσικό 
Αρχείο παραμένει στα Αυτοτελή Γραφεία Δημόσιας 
Περιουσίας. 

Αρθρο 11 

Πρόσθετοι όροι και προϋποθέσεις 

για τους εκμεταλλευτές κοντινών. 

Στους κοινόχρηστους χώρους για τους οποίους πα- 
ραχωρείται το δικαίωμα της απλής χρήσης επιτρέπεται 
η τοποθέτηση τροχήλατων κοντινών -αυτοκινούμενων 
ή μη-εφοδιασμένων με κατάλληλη άδεια λειτουργίας 
και σύμφωνα με τις προδιαγραφές της παραγράφου 
Α με αριθμ. ΥΙγ/Γ.Π/οικ. 71459/30-7-2013 εγκυκλίου του 
Υπουργείου Υγείας. Ο μέγιστος χώρος που δύναται να 


μισθωθεί γϊ αυτή τη χρήση δεν μπορεί να υπερβαίνει 
τα 15 τ.μ. 

Οι καντίνες πρέπει να απέχουν τουλάχιστον εκατό 
(100) μέτρα από τις εγκατεστημένες επιχειρήσεις (ξε¬ 
νοδοχεία, κέντρα αναψυχής κτλ). Για τις παραχωρή¬ 
σεις κοντινών δεν ισχύουν οι διατάξεις περί υπαίθριου 
εμπορίου. 

Αρθρο 12 

Λήψη μέτρων προστασίας 

Το Δημόσιο, ως κύριος και διαχειριστής των κοινοχρή¬ 
στων χώρων αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, διατηρεί 
το δικαίωμα για την προστασία τους, καθώς και όλες 
τις ερευνητικές και ελεγκτικές αρμοδιότητες του, που 
προβλέπονται από την κείμενη νομοθεσία (Δ/γμα 11/ 
12-11-1929, Ν. 263/1968, Ν. 2971/2001 κ.τ.λ.) και ασκούνται 
από τις κατά τόπους αρμόδιες Περιφερειακές Δ/νσεις 
Δημόσιας Περιουσίας / Αυτοτελή Γ ραφεία Δημόσιας 
Περιουσίας. 

Αρθρο 13 

Ανάκληση παραχώρησης 

Α) Η παραχώρηση υπόκειται πάντοτε σε μονομερή 
ανάκληση από το Δημόσιο για λόγους δημοσίου συμφέ¬ 
ροντος, εθνικής άμυνας, δημόσιας τάξης και ασφάλειας, 
προστασίας αρχαίων, του περιβάλλοντος ή της δημόσι¬ 
ας υγείας, αλλά και για λόγους κατασκευής λιμενικών 
έργων. 

Β) Σε περίπτωση μη τήρησης των όρων και των προ¬ 
ϋποθέσεων που τίθενται με την παρούσα απόφαση και 
το άρθρο 13 του Ν. 2971/2001, συνεπάγεται η λήψη όλων 
των προβλεπομένων από την κείμενη νομοθεσία μέτρων 
για την προστασία των κοινοχρήστων χώρων κατά πα¬ 
ντός υπευθύνου. 

Γ) Σε περίπτωση διαπίστωσης παραβάσεως των όρων 
του άρθρου 13 του Ν. 2971/2001, της παρούσας κοινής 
υπουργικής απόφασης καθώς και εν γένει της περιβαλ¬ 
λοντικής νομοθεσίας στους παραχωρούμενους χώρους 
ανακαλείται η παραχώρηση με απόφαση του Υπουργού 
Οικονομικών και αποδίδονται τα εισπραχθέντα μισθώ¬ 
ματα αλλά και τα τυχόν προς είσπραξη μισθώματα υπέρ 
του Δημοσίου. 

Αρθρο 14 
Τελικές διατάξεις 

Η απόφαση αυτή δεν υποκαθιστά τυχόν άδειες άλλων 
αρχών ή υπηρεσιών ή φορέων όπου απαιτούνται κάθε 
φορά για την άσκηση δραστηριοτήτων στους κοινό¬ 
χρηστους χώρους για τους οποίους παραχωρήθηκε το 
δικαίωμα της απλής χρήσης. 

Διατηρείται σε ισχύ, ως αναπόσπαστο συμπλήρωμα 
της παρούσας η κοινή υπουργική απόφαση 1052758/1451/ 
Β0010/10-4-2012 (1411 Β'). 

Όλες οι μεταβιβάσεις του δικαιώματος απλής χρήσης 
κοινοχρήστων χώρων, απευθείας ή κατόπιν δημοπρασί¬ 
ας, σύμφωνα με τις διατάξεις της παρούσας, θα πρέπει 
να έχουν ολοκληρωθεί από τους Δήμους έως και την 
31 η Μάΐου εκάστου έτους παραχώρησης, εξαιρουμένων 
των νέων επιχειρήσεων της παρ. 4 του άρθρου 13 του 
Ν. 2971/2001. 

Από την 1 η Ιουνίου εκάστου έτους οι συμβάσεις απευ¬ 
θείας παραχώρησης, θα συνάπτονται μόνο από τον 
Προϊστάμενο των Περιφερειακών Δ/νσεων Δημόσιας 
Περιουσίας ή από τον εξουσιοδοτημένο υπάλληλο του 

Αυτοτελούς Γραφείου Δημόσιας Περιουσίας και τους 
ενδιαφερομένους, με το αντάλλαγμα 50% υπέρ του 
Δημοσίου και 50% υπέρ του οικείου Δήμου. 

Στις περιπτώσεις αυτές οι αιτούντες απευθείας πα¬ 
ραχώρηση, υποβάλλουν αίτηση στην Περιφερειακή Δ/ 
νση Δημόσιας Περιουσίας ή στα Αυτοτελή Γραφεία 
Δημόσιας Περιουσίας κατ’ αρμοδιότητα συνοδευόμενη 
από το υπόβαθρο ή το απόσπασμα του εδαφίου β', της 
παραγράφου β', του άρθρου 10 της παρούσης. 

Οι Περιφερειακές Δ/νσεις Δημόσιας Περιουσίας / Αυ¬ 
τοτελή Γ ραφεία Δημόσιας Περιουσίας κατ’ αρμοδιότητα 
ελέγχουν την συνδρομή των προϋποθέσεων για την 
απευθείας παραχώρηση. 

Σε περίπτωση που αυτές συντρέχουν, ο Προϊστάμενος 
της Περιφερειακής Διεύθυνσης Δημόσιας Περιουσίας ή 
ο εξουσιοδοτημένος υπάλληλος του Αυτοτελούς Γ ρα¬ 
φείου Δημόσιας Περιουσίας εκδίδει οίκοθεν σημείωμα 
για την καταβολή από τον αιτούντα ποσοστού 50% 
επί του μισθώματος, που έχει κρίνει εφαρμοστέο ο 
Προϊστάμενος της Περιφερειακής Διεύθυνσης Δημόσι¬ 
ας Περιουσίας ή ο εξουσιοδοτημένος υπάλληλος του 
Αυτοτελούς Γ ραφείου Δημόσιας Περιουσίας. 

Μετά την προσκόμιση του αποδεικτικού πληρωμής 
από τον αιτούντα, συνάπτεται μεταξύ αυτού και του 
Προϊσταμένου της οικείας Περιφερειακής Διεύθυνσης 
Δημόσιας Περιουσίας ή του εξουσιοδοτημένου υπαλλή¬ 
λου του Αυτοτελούς Γ ραφείου Δημόσιας Περιουσίας το 


μισθωτήριο συμβόλαιο, μετά την υπογραφή του οποίου 
ο μισθωτής δικαιούται να εγκατασταθεί στον παραχω- 
ρηθέντα κοινόχρηστο χώρο. 

Ομοίως, από την 1 η Ιουνίου εκάστου έτους, η διαδικα¬ 
σία δημοπρασίας θα διενεργείται από τον Προϊστάμενο 
των Περιφερειακών Διευθύνσεων Δημόσιας Περιουσίας 
ή από τον εξουσιοδοτημένο υπάλληλο του Αυτοτελούς 
Γ ραφείου Δημόσιας Περιουσίας, εξαιρουμένων των δη¬ 
μοπρασιών που έχουν ήδη προκηρυχτεί μέχρι την 31 η 
Μάΐου εκάστου έτους παραχώρησης της παρούσας, οι 
οποίες ολοκληρώνονται από το Δήμο. 

Το μισθωτήριο συμβόλαιο κοινοποιείται εντός 10 
ημερών, από τη σύναψή του, με μέριμνα της οικείας 
Περιφερειακής Διεύθυνσης Δημόσιας Περιουσίας ή του 
Αυτοτελούς Γ ραφείου Δημόσιας Περιουσίας στον δικαι¬ 
ούχο δήμο, προκειμένου να λάβει γνώση και να προχω¬ 
ρήσει στις διαδικασίες βεβαίωσης και είσπραξης του 
αναλογούντος σε αυτόν ποσοστού επί του μισθώματος. 

Με μέριμνα του Δήμου γίνεται η ανάρτηση των προ¬ 
κηρύξεων και μισθωτηρίων στη Διαύγεια. Μετά τις 31 
Μάΐου εκάστου έτους για όσες μισθώσεις γίνονται από 
τις Περιφερειακές Διευθύνσεις Δημόσιας Περιουσίας ή 
τα Αυτοτελή Γ ραφεία Δημόσιας Περιουσίας η ανάρτηση 
στη Διαύγεια γίνεται με μέριμνα των Περιφερειακών Δι¬ 
ευθύνσεων Δημόσιας Περιουσίας / Αυτοτελών Γ ραφείων 
Δημόσιας Περιουσίας κατ’ αρμοδιότητα. 

ΠΑΡΑΡΤΗΜΑ 

«ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ-ΔΙΑΜΟΡΦΩΣΕΩΝ ΠΑ ΑΠΛΗ 
ΧΡΗΣΗ ΕΝΤΟΣ ΑΙΓΙΑΛΟΥ ΠΑΡΑΛΙΑΣ - ΠΕΡΙΟΡΙΣΜΟΙ - 
ΣΥΣΤΑΣΕΙΣ» 


(ΑΡΘΡΟ 13 ΤΟΥ Ν. 2971/2001) 


1. ΕΠΙΤΡΕΠΟΜΕΝΕΣ ΧΡΗΣΕΙΣ 

Η παραχώρηση της απλής χρήσης αιγιαλού, παραλίας, όχθης και παρόχθιας ζώνης 
μεγάλων λιμνών και πλεύσιμων ποταμών (ΑΡΘΡΟ 13 ΤΟΥ Ν. 2971/2001), στους 
Οργανισμούς Τοπικής Αυτοδιοίκησης Α' Βαθμού γίνεται για την άσκηση δραστηριοτήτων που 
εξυπηρετούν τους λουσμένους ή την αναψυχή του κοινού (όπως εκμίσθωση θαλάσσιων 
μέσων αναψυχής, ανακλίντρων (ξαπλωστρών), ομπρελών, καθισμάτων, λειτουργία 
τροχήλατου αυτοκινούμενου ή μη αναψυκτηρίου κλπ.) 

Στην περίπτωση εκμίσθωσης θαλασσίων μέσων αναψυχής, επιτρέπεται η χρήση 
ειδικής σκηνής τύπου κιόσκι (μη σταθερής κατασκευής) για τοποθέτηση σωστικών μέσων 
(ατομικών σωσιβίων, κλπ) επιφάνειας έως 5 τ.μ., εντός του παραχωρούμενου χώρου. 

Απαγορεύεται οποιαδήποτε κατασκευή, που συνδέεται μόνιμα με το έδαφος (π.χ. 
πάκτωση με σκυρόδεμα, τσιμεντοστρώσεις, επιχωματώσεις, κλπ.) 

Απαγορεύεται η χρήση για ελεύθερη κατασκήνωση ή για λειτουργία κάμπινγκ 
(Ν.2160/93). Απαγορεύεται η τοποθέτηση σκηνών και η στάθμευση τροχόσπιτων, 
αυτοκινούμενων, αυτοκινήτων κλπ. 

Σε κάθε περίπτωση παραχώρησης απλής χρήσης του κοινόχρηστου χώρου αιγιαλού- 
παραλίας εφαρμόζονται οι ελάχιστες δυνατές διαμορφώσεις ώστε να διατηρείται η μορφολογία 
των ακτών και η ακεραιότητα της ακτογραμμής. Δεν επιτρέπονται επιχωματώσεις ή άλλες 
διαμορφώσεις με τη χρήση μηχανημάτων πέραν του κοσκινίσματος με στόχο τον καθαρισμό 
της άμμου. 

2. ΠΡΟΣΒΑΣΙΜΟ'ΓΗΤΑ - ΠΡΟΣΠΕΛΑΣΙΜΟΤΗΤΑ - ΣΗΜΑΝΣΗ 

Με την επιφύλαξη της υποχρεωτικής τοποθέτησης διαδρόμου πρόσβασης προς την 
ακτογραμμή, σύμφωνα με τις προβλέψεις της ΚΥΑ 1052758/1451/Β0010/10-4-2012 για την 
εξυπηρέτηση των ΑμεΑ, στους παραχωρούμενους χώρους σε ακτές, επιτρέπεται η 
τοποθέτηση διαδρόμων πρόσβασης τοποθετημένων τόσο παράλληλα όσο και κάθετα στην 
ακτή, πλάτους μέχρι 0,80μ., στο επίπεδο της άμμου ή ελάχιστα εκατοστά πάνω από αυτή (για 
λόγους οριζοντίωσης της επιφάνειας βάδισης). 

Για μήκος παραχωρούμενης επιφάνειας μέχρι 30 μ. επιτρέπεται η τοποθέτηση δύο (2) 
διαδρόμων πρόσβασης στο θαλάσσιο μέτωπο (εγκάρσιες διαβάσεις) ανά παραχωρούμενη 
επιφάνεια αιγιαλού-παραλίας, ενώ για μήκος παραχωρούμενης επιφάνειας που υπερβαίνει τα 
30μ. επιτρέπεται η τοποθέτηση περισσότερων διαδρόμων με αναλογία ενός διαδρόμου ανά 20 
επί πλέον μέτρα μήκους παραχωρούμενης έκτασης. 

Για την κυκλοφορία παράλληλα με την ακτή επιτρέπεται επίσης η τοποθέτηση ενός (1) 
διαδρόμου παράλληλα με την ακτή ανά δύο σειρές ομπρελών, που θα συνδέεται εγκάρσια με 
τους κάθετους προς την ακτή διαδρόμους. 

3. ΦΥΤΕΥΣΗ 

Η προστασία, φροντίδα και συντήρηση του υφισταμένου πρασίνου αποτελεί από 
κοινού υποχρέωση του αρμόδιου Ο.Τ.Α. και του επιχειρηματία που έχει την εκμετάλλευση του 
χώρου. 


4. ΑΡΧΕΣ - ΠΡΟΔΙΑΓΡΑΦΕΣ ΧΡΗΣΗΣ ΥΛΙΚΩΝ 

Στις κατασκευές-διαμορφώσεις εντός του παραχωρηθέντος χώρου για τοποθέτηση 
ομπρελών, ανακλίντρων (ξαπλωστρών) και καθισμάτων θα πρέπει να χρησιμοποιούνται κατά 
το δυνατόν φυσικά υλικά φιλικά και εναρμονισμένα με το περιβάλλον χωρίς εξεζητημένους 
χρωματισμούς. Τέτοια υλικά είναι αυτά που συνήθως εμπεριέχουν καθόλου ή ελάχιστη 
επεξεργασία και η χρήση τους δεν συνεισφέρει στην κατασπατάληση ορυκτών πόρων. 
Παραδείγματα υλικών ανάλογα με το αντικείμενο δίνονται στη συνέχεια: 

• Ομπρέλες : Ξύλινος ιστός από εμποτισμένο ξύλο, σκελετός από εμποτισμένο ξύλο 
εναλλακτικά από ανοξείδωτο ή γαλβανισμένο χάλυβα ή αλουμίνιο. Επικάλυψη από 
ύφασμα, ξύλο, ΚθΛθπ, πλεκτά φύκια, ξερά φύλλα, χόρτα, ψάθα, πλεγμένο καλάμι. 

• Ξαπλώστρες : Οι ξαπλώστρες μπορεί να είναι σταθερές ή ανακλινόμενες, ξύλινες, 
μεταλλικές (αλουμινίου) ή πλαστικές, σταθερές ή τροχήλατες. Επενδύονται με ύφασμα 
και μπορεί να διαθέτουν υφασμάτινα μαξιλάρια. 

• Τραπεζάκια : Τα τραπεζάκια ορθογώνια ή κυκλικά δύνανται να συμπληρώνουν μόνο 
τη συνηθισμένη διάταξη-σετ (ξαπλώστρα+τραπεζάκι-ομπρέλα+ξαπλώστρα). Μπορεί 
να είναι ξύλινα, μεταλλικά (γαλβανισμένου χάλυβα ή αλουμινίου) ή πλαστικά. 

• Διάδρομοι πρόσβασης Για την κατασκευή τους προτιμάται η χρήση υδατοπερατών 
και θερμοαπωθητικών ψυχρών υλικών με αντιολισθηρή επιφάνεια. Κατάλληλα υλικά 
είναι το εμποτισμένο ξύλο στερεωμένο πάνω σε ξύλινα δοκάρια. Τα ξύλινα στοιχεία 
τοποθετούνται ελεύθερα ή ενώνονται μεταξύ τους με ειδικούς μεταλλικούς συνδέσμους 
από ανοξείδωτο ή γαλβανισμένο χάλυβα. Αποκλείεται η χρήση σκυροδέματος, 
ασφάλτου, κοινών πλακιδίων δαπέδου, ενώ επιτρέπεται (υπό προϋποθέσεις) η 
τοποθέτηση τοπικής πέτρας πάνω σε άμμο χωρίς τη χρήση συνδετικού υλικού. 

• Αρθρωτό (κουμπωτό) ξύλινο δάπεδο : (Εάν και όπου προβλέπεται). Συνίσταται από 
επί μέρους τεμάχια μέγιστης επιφάνειας ενός (1) τ.μ., από ξύλα εμποτισμένης ξυλείας 
κατεργασμένα ή ακατέργαστα, πάνω σε ξύλινα δοκάρια χωρίς μόνιμη στήριξη, που 
ενδείκνυνται για χρήση κοντά στη θάλασσα και με μέγιστο ύψος δέκα (10) εκατοστών. 
Τα τεμάχια αυτά κουμπώνουν μεταξύ τους, ή μπορούν να συνδέονται μεταξύ τους 
μέσω ειδικών μεταλλικών συνδέσμων από ανοξείδωτο ή γαλβανισμένο χάλυβα. 

• Χειρολισθήρες - κουπαστές : (όπου απαιτείται, για εξυπηρέτηση ΑμεΑ). 

Από ξύλο εμποτισμένης ξυλείας κατεργασμένο ή ακατέργαστο ή ανοξείδωτο χάλυβα 
316, υλικό που ενδείκνυται για χρήση κοντά στη θάλασσα. Από το ίδιο υλικό 
κατασκευάζονται και οι μεταλλικοί σκελετοί των λυόμενων κατασκευών για την είσοδο 
και έξοδο από το νερό των ΑμεΑ. Εναλλακτικά μπορεί να χρησιμοποιηθεί 
γαλβανισμένος χάλυβας με δύο στρώσεις και τελική στρώση από πολυεστερική βαφή 
που απαιτεί όμως και τακτική συντήρηση. 

5. ΦΩΤΙΣΜΟΣ - ΗΧΗΤΙΚΕΣ ΕΓΚΑΤΑΣΤΑΣΕΙΣ 

Επιτρέπεται μόνον χαμηλός και περιορισμένος φωτισμός στο απολύτως αναγκαίο για 
λόγους ασφαλείας και καθοδήγησης, ώστε να μην αλλοιώνεται η σχέση με τη φύση. 
Τοποθετούνται φωτιστικά σώματα που παρέχουν διάχυτο φωτισμό και έχουν τέτοια 
διαμόρφωση ώστε να εμποδίζεται ο σχηματισμός φωτεινής δέσμης που θα μπορούσε να 
αποπροσανατολίσει ζώα, να ενοχλήσει επισκέπτες και περίοικους καθώς και πλωτά μέσα. Σε 
περίπτωση που ο φωτισμός εξασφαλίζεται από φωτιστικά σώματα σε ιστούς αυτοί 
τοποθετούνται εκτός των ορίων των διαμορφωμένων διαδρόμων κυκλοφορίας. Οι 
καλωδιώσεις φθάνουν στα φωτιστικά σημεία συνήθως υποδαπέδια (προστατευμένα εντός 
μεταλλικών στεγανών σωληνώσεων-καναλιών) είτε κατ' εξαίρεση εναέρια πάντα με ασφαλή, 
καλαίσθητο και συντεταγμένο τρόπο. Συνιστάται η ηλεκτροδότηση με χαμηλή τάση 48ν 
(ΙΡ65)για λόγους ασφαλείας. 

Απαγορεύεται η τοποθέτηση ηχητικών συστημάτων στο δημόσιο χώρο. Η παραγόμενη 
στάθμη θορύβου από μουσική ή σχετικές χρήσεις της κύριας επιχείρησης οφείλει να μην 
ξεπερνάει τα 50 ντεσιμπέλ σε οποιοδήποτε σημείο της παραχωρούμενης επιφάνειας. 

6. ΠΕΡΙΟΡΙΣΜΟΙ ΚΑΤΑΛΗΨΗΣ ΠΑΡΑΧΩΡΗΘΕΙΣΑΣ ΖΩΝΗΣ ΑΙΓΙΑΛΟΥ-ΠΑΡΑΛΙΑΣ 

Στους κοινόχρηστους χώρους αιγιαλού και παραλίας, που παραχωρούνται για να 
τοποθετηθούν ομπρέλες και ανάκλιντρα (ξαπλώστρες), ως «σετ» νοείται ο συνδυασμός 1 
ομπρέλα με τραπεζάκι και 2 ξαπλώστρες τοποθετημένες εκατέρωθεν του ιστού. Για τις 
ανάγκες των υπολογισμών προβλέπεται ότι ένα τέτοιο τυπικό σετ καταλαμβάνει κατ' ελάχιστον 
επιφάνεια 5,0 τ.μ. (ξαπλώστρα+ομπρέλα-τραπεζάκι+ξαπλώστρα). Το εμβαδόν που 
καταλαμβάνουν τα συνολικά τοποθετούμενα «σετ» δεν μπορεί να είναι μεγαλύτερο από το 
50% της επιφάνειας που έχει συνολικά παραχωρηθεί. 

Μεταξύ της πρώτης σειράς σετ ανακλίντρων-ομπρελών και ακτογραμμής θα πρέπει να 
παραμένει ακάλυπτος διάδρομος υποχρεωτικού πλάτους 5,0μ, ο οποίος θα διευκολύνει την 
ελεύθερη κυκλοφορία των λουσμένων παράλληλα με τη θάλασσα, (ελάχιστη απόσταση μεταξύ 
θάλασσας και κοντινότερης ξαπλώστρας 5,0 μ). 

Κατά τη διάρκεια παραχώρησης τόσο οι ομπρέλες, όσο και τα ανάκλιντρα 
(ξαπλώστρες) δύνανται να παραμένουν ανοικτά για όλο το εικοσιτετράωρο. Μετά τη λήξη της 
περιόδου χρήσης τόσο τα ανάκλιντρα (ξαπλώστρες), όσο και ομπρέλες και τα λοιπά είδη 
αναψυχής (θαλάσσια ποδήλατα, κανό κλπ) απομακρύνονται από το χώρο του αιγιαλού, 
παραλίας κλπ. 


7. ΕΔΡΑΣΗ ΚΑΤΑΣΚΕΥΩΝ, ΣΤΕΡΕΩΣΗ, ΠΑΚΤΩΣΗ 

Επιτρεπόμενοι τρόποι σύνδεσης των κινητών κατασκευών επί του αιγιαλού και της 
παραλίας είναι εκείνοι που δεν αλλοιώνουν τη φυσική μορφολογία τους και δεν ενέχουν 
χαρακτηριστικά μόνιμης σύνδεσης με το έδαφος. Στο πλαίσιο αυτό, οι ανωτέρω κινητές 
κατασκευές συνδέονται με το έδαφος με διατάξεις προσωρινής στήριξης ή έδρασης (απλής 
έμπηξης - πάκτωσης π.χ. τύπου ανεστραμμένου Τ, χωρίς σκυρόδεμα) με σκοπό την 
εξασφάλιση της ασφάλειας των λουσμένων λόγω καιρικών συνθηκών (ανέμων) και με τέτοιο 
τρόπο ώστε να είναι δυνατή η χωρίς ιδιαίτερη προσπάθεια άμεση αποξήλωση, μετακίνηση ή 
μεταφορά τους. 

Μετά το πέρας της περιόδου χρήσης οι διατάξεις έδρασης (βάσεις, εμπήξεις - 
πακτώσεις, κ.λπ.) θα πρέπει να αποκαλύπτονται και να αφαιρούνται χωρίς να παραμένουν 
εγκιβωτισμένες στην άμμο σε αναμονή της επόμενης περιόδου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Απριλίου 2015 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΠΛΗΡΩΤΡΙΑ ΥΠΟΥΡΓΟΣ 

ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 


ΝΙΚΟΛΑΟΣ ΒΟΥΤΣΗΣ ΟΛΓΑ - ΝΑΝΤΙΑ ΒΑΛΑΒΑΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-ΓπαϊΙ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02005780904150012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































